BO`LAJAK O`QITUVCHINING PROFESSIOGRAMMASI

|
BO`LAJAK O`QITUVCHINING PROFESSIOGRAMMASI
|
bet | 6/7 | Sana | 12.02.2024 | Hajmi | 129,5 Kb. | | #155148 |
Bog'liq 1-mavzuBO`LAJAK O`QITUVCHINING PROFESSIOGRAMMASI
Pedagogik mahorat tushunchasi
Respublikamiz mustaqillikka erishgach, uning oldiga juda qisqa muddatda yangicha fikrlovchi, respublika ravnaqi, taraqqiyoti uchun ongli ravishda kurashuvchi yetuk mutaxassis kadrlarni tayyorlash vazifasi ko’ndalang turdi. Natijada “Ta’lim to’g’risida”, “Kadrlar tayyorlash milliy dasturi“ qonunlari qabul qilindi. Yetuk mutaxassis va yangicha fikrlovchi shaxslarni shakllantirish uchun chuqur bilimning o’zigina kifoya qilmasligi O’zbekiston Respublikasi Prezidenti I.A.Karimovning “Barkamol avlod – O’zbekiston kelajagining poydevori” nomli nutqida quyidagicha o’z ifodasini topdi: “Bizga maktabni bitirganlar emas, maktab tarbiyasini ko’rganlar kerak”. Bu bilan Prezident bilimlar yig’indisini egallashga emas, balki ularni egallab, turli kasb-hunarlar siri, mahoratini o’zlashtirishga xizmat etuvchi bilimlarni o’rganish lozimligini ko’rsatib berdi.
Savol tug’iladi: Pedagogik mahorat nima o’zi?
Pedagogik mahorat bu – fahm-farosat va chinakkam ilmiy bilimlarning, tarbiyadagi qiyinchiliklarni yengishga qodir bo’lgan obro’li rahbarlikning, o’quvchilar qalbining qandayligini his qilish mahorati (empatiya), ichki dunyosi, nozik va zaif bo’lgan bola shaxsiga mohirona, avaylab yondashish, donolik va ijodiy dadillik, ilmiy tahlil, xayol va fantaziyaga boy bo’lgan qobiliyat majmuasidir.
Pedagogik mahoratning tuzilishi
Pedagogik mahorat quyidagi tarkibiy qismlarni o’z ichiga oladi:
O’qituvchi faoliyatida insonparvarlikning ustunligi.
Pedagogik iste’dod, qobiliyat.
Pedagogik texnika (san’at).
4.O’qituvchining shaxsiy intilishi.
Pedagogik mahorat nazariyasi va metodikasining ishlab chiqilmaganligi shunga olib keladiki, pedagoglarning har biri o’z-o’zicha, paypaslab ijodiy izlanish olib boradi: bolalar bilan, pedagogik jamoa bilan qanday qilib yaqindan til topishish mumkin? Qanday qilib qisqa muddat ishida bolalar o’rtasidagi munosabatlarning haqqoniy manzarasiga erishmoq mumkin? degan savollarga javob izlaydi.
Bu savollarga beriladigan javoblar har bir mohir pedagogning faoliyati ochun zarur bo’lgan umumiy pedagogik malakalarni shakllantirish bilan bog’liq bo’lib, mazkur muammoni hal qilish pedagogdan odatdan tashqari kuch-g’ayrat, qat’iyat, tirishqoqlik, ijodiylikni, o’z faoliyatini to’g’ri baholay bilish, shuningdek, bolalar, tarbiyalanuvchilarga nisbatan insonparvarona munosabatda bo’la olishni talab etadi. Ibn Sino “Tadbiri manzil” asarida bola uchun o’qituvchi tanlayotganda uning to’g’ri so’z, halol, toza-ozoda va bolalarni sevuvchi kishi bo’lishiga e’tibor berish lozimligini ta’kidlaganida o’qituvchining insonparvarlik sifatini nazarda tutgan edi.
Har bir insonda u yoki bu kasbga qobiliyat mavjud bo’ladi. Ba’zi taniqli ruhshunoslarning fikricha (F.Gonobolin, N.Kuzmina), pedagoglik kasbi uchun quyidagi 6 xil qobiliyatlar muhim hisoblanadi;
O’rtaga tusha bilish.
Tashkilotchilik.
O’zini idora eta bilish.
Mo’ljallay olish, chamalay bilish.
Kuchlilik, zehnlilik.
Faoliyatga ijodiy yondashish.
Bularning barchasi tarbiyaviy maqsad mavjud bo’lgan, insonparvarlik nuqtai-nazaridan turib yondashilgan taqdirdagina pedagogik qobiliyat tarkibiga kirishi mumkin.
3. Pedagogik texnika – pedagogik mahoratning asosiy qismlaridan biri bo’lib, u o’qituvchidan o’quvchilar bilan muomala qilganda zarur so’z, gap ohangi, qarash, imo-ishorani tez va aniq topish, eng o’tkir va kutilmagan pedagogik vaziyatlarda osoyishtalik va aniq fikr yuritish, tahlil qilish qobiliyatini caqlab qolish imkonini beradi. Haqiqiy pedagogik ta’sir ko’rsatishda o’qituvchining pedagogik texnika sohasidagi barcha malakalari bir paytda yaqqol ko’rinadi. Nutq, imo-ishora, mimika harakat bilan birga sodir bo’ladi.
Pedagogik texnika pedagogning individual psixik-fiziologik
xususiyatlari asosida tarkib topadi. Indidvidual pedagogik texnika pedagogning jinsi, yoshi, mijozi, fe’l-atvori, anatomik-psixologik xususiyatlariga ham bog’liq bo’ladi.
Pedagogik texnika malakalarining shakllanish darajasi ma’lum darajada pedagogning umumiy tayyorgarlik darajasini, ya’ni shaxsning pedagogik imkoniyatlarini aks ettiradi. Pedagogning nutqi tartibsiz, qashshoq bo’lsa, o’zi jizzaki bo’lsa, didi past, madaniyatsiz bo’lsa, eng topib gapirgan to’g’ri so’zi ham tarbiyalanuvchilarga ta’sir etmaydi, balki teskari natijaga olib kelishi mumkin.
Shuning uchun ham, tarbiyachi avvalo o’zi tarbiyalangan, o’tiribturish, suhbatlashish madaniyatini qon-qoniga singdirgan bo’lishi lozim.
|
| |